Nafarroako Parlamentuko Mahaiak, 2022ko irailaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Sodena, Albyn eta CENen artean erosteko akordioaren inguruko maskara-soberakinei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko irailaren 5ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Cristina Ibarrola Guillén andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Garapen Ekonomiko eta Enpresarialeko kontseilariak idatziz erantzun dezan:

Sodena, Albyn eta CENen artean maskarak erosteko hitzarmenaren esparruan:

1- Zergatik egin ziren erosketak CENek egindako zenbatespenetatik baino askoz gorago?

2- Uste zena baino erosketa gutxiago gertatzen zirela ikusi ondoren egindako ekintzak.

3- Eskarietan osasun alorreko materialaren atzerapenaren aurrean egindako ekintzak.

4- Txosten teknikorik al dago, egindako eskarietan maskaren unitate-prezioaren aldea justifikatzen duenik?

5- Albyn hitzarmenerako aukeratzeko irizpideak.

6- Zein dira Departamentuari maskarak eskaini zizkioten beste enpresak, noiz eta zer unitate-preziorekin? Zer erabaki zen eskaintza horiekin eta zergatik?

7- Zergatik ez zen maskara-soberakinik geratu Osasunbidea-Nafarroako Osasun Zerbitzuan?

8- Zer egin zen enpresei saldu ez zitzaizkien maskarei irtenbidea emateko?

9- Zer eginen da hemendik aurrera maskara horiekin?

10- Non dira stocketik falta diren 336 FFP2 maskarak eta 3.992 maskara kirurgikoak?

Iruñean, 2022ko abuztuaren30ean

Foru parlamentaria: Cristina Ibarrola Guillén